Pyplių koplyčia

Pyplių koplyčia – koplyčia, esanti Širvintų rajone, Gelvonų seniūnijoje, Pyplių kaime, 1 km į vakarus nuo Bagaslaviškio ir kelio . Koplyčia ir šalia esanti varpinė stūkso kaimo kapinių kalnelyje, yra Bagaslaviškio Šv. Kryžiaus Atradimo parapijos teritorijoje. Atidaroma per Visus šventuosius.

 Istorija 

Akmenų mūro koplyčia pastatyta 1845 m. dvarininko Grinevičiaus lėšomis. Prie mūrinės koplyčios pristatyta medinė varpinė. 

Pirmasis Kaišiadorių vyskupas Juozapas Kukta 1935 m. birželio 8 d. atnaujino Pyplių koplyčios indultą šv. Mišioms.Birželio 8-oji – trijų koplyčių indulto diena sirvinta.net 2024-06-08 

Sovietmečiu vietinė bendruomenė koplyčią remontavo savo pastangomis.

2015 m. koplyčia įrašyta į Kultūros paveldo registrą (unik. kodas ). Kraštiečio medžio drožėjo Ipolito Užkurnio našlės A. Užkurnienės pastangomis,http://www.sirvinta.net/kultura/kartuviu-kalno-kryzius-kulturos-vertybe/#more-16876 be koplyčios, įrašytas ir Užkurnių šeimos kapų kompleksas (unik. kodas ).

2020 m. perdengtas senasis koplyčios stogas, leidęs vandenį. Medinių gontų danga nebuvo ardoma, tiesiog ant jos įrengtas medinis karkasas ir paklota metalinių čerpių danga.Kai šalia gyvenantis žmogus nėra abejingas sirvinta.net
2021-01-13

 Architektūra 

Koplyčios pastatas vieno aukšto, taisyklingo stačiakampio plano, jos pagrindinis fasadas orientuotas pietryčių kryptimi. Ant dvišlaičio stogo įtaisytas metalinis kryžius.  Sienų angos (langų, durų) - smailiaarkės, stačiakampės bei pusapskritiminės. Fasaduose įrengtas profiliuotų plytų karnizas pastato perimetru, mentės pastato kampuose. Vidinėje patalpoje yra medinis altorius, medinė choro tvorelė.

 Galerija 

 Pastabos 

 Šaltiniai 

Kategorija:Širvintų rajono koplyčios